Je Hugues, sires de Neblanz, faiz savoir à touz ceuz qui verront cez presentes letres que de la noble dame Lore, contesse de Borgoigne et dame de Salins, tien en fié et en chasement Sargenal et lez apartenances, desquez choses Estienes, sires de La Chassaingne, est entrez en mon homage. En tesmoignaige de laquel chose, je ai mis mon seel pendant en ces letres. Ce fut fait l’an de grace qui courroit par mil CC et sixante et six, ou mois de decembre.